ประกาศกระทรวงสาธารณสุข

เรื่อง แต่งตั้งพนักงานเจ้าหน้าที่เพื่อปฏิบัติการตามพระราชบัญญัติวัตถุอันตราย พ.ศ. 2535

ที่กระทรวงสาธารณสุขรับผิดชอบ (ฉบับที่ 4) พ.ศ. 2549

------------------------

          อาศัยอํานาจตามความในมาตรา 5 วรรคสาม แห่งพระราชบัญญัติวัตถุอันตราย พ.ศ. 2535 รัฐมนตรีว่าการกระทรวงสาธารณสุขออกประกาศไว้ ดังต่อไปนี้


ข้อ ๑ ให้ยกเลิกประกาศกระทรวงสาธารณสุข (ฉบับที่ 3) พ.ศ. 2545 เรื่อง แต่งตั้ง พนักงานเจ้าหน้าที่เพื่อปฏิบัติการตามพระราชบัญญัติวัตถุอันตราย พ.ศ. 2535 ที่กระทรวงสาธารณสุขมีอํานาจหน้าที่รับผิดชอบ ลงวันที่ 26 มิถุนายน 2555


ข้อ ๒ ให้ข้าราชการซึ่งดํารงตําแหน่งต่อไปนี้ เป็นพนักงานเจ้าหน้าที่เพื่อปฏิบัติการตามพระราชบัญญัติวัตถุอันตราย พ.ศ. 2535

          (1) ปลัดกระทรวงสาธารณสุข

          (2) รองปลัดกระทรวงสาธารณสุข

          (3) ผู้ตรวจราชการกระทรวงสาธารณสุข

          (4) สาธารณสุขนิเทศ

          (5) เลขาธิการคณะกรรมการอาหารและยา

          (6) รองเลขาธิการคณะกรรมการอาหารและยา

          (7) นักวิชาการอาหารและยา 10 ชช ด้านมาตรฐานผลิตภัณฑ์ด้านสาธารณสุข

          (8) นักวิชาการอาหารและยา 10 ชช ด้านความปลอดภัยและประสิทธิผลของผลิตภัณฑ์และ การใช้ผลิตภัณฑ์ด้านสาธารณสุข

          (9) เภสัชกร 9 วช ด้านความปลอดภัยของเครื่องสําอางและวัตถุอันตราย

          (10) นักวิชาการอาหารและยา 6 ชช ด้านพัฒนาระบบการคุ้มครองผู้บริโภคผลิตภัณฑ์ด้านสาธารณสุข

          (11) ผู้อํานวยการสํานักควบคุมเครื่องสําอางและวัตถุอันตราย สํานักงานคณะกรรมการอาหารและยา

          (12) ผู้อํานวยการกองงานด้านอาหารและยา สํานักงานคณะกรรมการอาหารและยา

          (13) ผู้อํานวยการกองส่งเสริมงานคุ้มครองผู้บริโภคด้านผลิตภัณฑ์สุขภาพในส่วนภูมิภาคและ ท้องถิ่น สํานักงานคณะกรรมการอาหารและยา

          (14) เภสัชกร สํานักงานคณะกรรมการอาหารและยา

          (15) นักวิชาการอาหารและยา สํานักงานคณะกรรมการอาหารและยา


ข้อ ๓ ให้ข้าราชการผู้ดํารงตําแหน่งดังต่อไปนี้ เป็นพนักงานเจ้าหน้าที่เพื่อปฏิบัติการตาม พระราชบัญญัติวัตถุอันตราย พ.ศ. 2535 ในการรับแจ้งข้อเท็จจริงเกี่ยวกับวัตถุอันตรายแต่ละ ผลิตภัณฑ์ (แบบ วอ./สธ 5) สําหรับผู้ประสงค์ผลิต หรือนําเข้าซึ่งวัตถุอันตรายชนิดที่ 1 ที่สํานักงาน คณะกรรมการอาหารและยารับผิดชอบตามประกาศกระทรวงอุตสาหกรรมว่าด้วยเรื่อง บัญชีรายชื่อ วัตถุอันตราย ออกตามความในมาตรา 18 วรรคสอง แห่งพระราชบัญญัติวัตถุอันตราย พ.ศ. 2535 สําหรับสถานประกอบการที่มีสถานที่ผลิตหรือสถานที่เก็บในเขตจังหวัดของตน

          (1) ผู้ว่าราชการจังหวัดทุกจังหวัด ยกเว้นกรุงเทพมหานคร

          (2) นายแพทย์สาธารณสุขจังหวัด

          (3) เภสัชกร กลุ่มงานคุ้มครองผู้บริโภค สํานักงานสาธารณสุขจังหวัด


ข้อ ๔ ให้ข้าราชการผู้ดํารงตําแหน่งดังต่อไปนี้ เป็นพนักงานเจ้าหน้าที่เพื่อปฏิบัติการตาม พระราชบัญญัติวัตถุอันตราย พ.ศ. 2535 ในการรับแจ้งความประสงค์เฉพาะการมีไว้ในครอบครอง เพื่อใช้ในการรับจ้างหรือให้บริการซึ่งวัตถุอันตรายชนิดที่ 2 ที่เป็นผลิตภัณฑ์สําเร็จรูป (แบบ วอ./สธ 3) ที่สํานักงานคณะกรรมการอาหารและยารับผิดชอบตามประกาศกระทรวงอุตสาหกรรมว่าด้วยเรื่อง บัญชีรายชื่อวัตถุอันตราย ออกตามความในมาตรา 18 วรรคสอง แห่งพระราชบัญญัติวัตถุอันตราย พ.ศ. 2535 และการแก้ไขเปลี่ยนแปลงรายการในใบรับแจ้งดังกล่าว สําหรับสถานประกอบการที่มี สถานที่เก็บในเขตจังหวัดของตน

          (1) ผู้ว่าราชการจังหวัดทุกจังหวัด ยกเว้นกรุงเทพมหานคร

          (2) นายแพทย์สาธารณสุขจังหวัด

          (3) หัวหน้ากลุ่มงานคุ้มครองผู้บริโภค สํานักงานสาธารณสุขจังหวัด

          (4) เภสัชกร กลุ่มงานคุ้มครองผู้บริโภค สํานักงานสาธารณสุขจังหวัด ตั้งแต่ระดับ 6 ขึ้นไป


ข้อ ๕ ให้ข้าราชการผู้ดํารงตําแหน่งดังต่อไปนี้ เป็นพนักงานเจ้าหน้าที่เพื่อปฏิบัติการตามพระราชบัญญัติวัตถุอันตราย พ.ศ. 2535 เฉพาะในส่วนที่เกี่ยวข้องกับการต่ออายุใบอนุญาตผลิตนําเข้า ส่งออก หรือมีไว้ในครอบครองซึ่งวัตถุอันตราย ที่สํานักงานคณะกรรมการอาหารและยา รับผิดชอบ สําหรับสถานประกอบการที่มีสถานที่ผลิตหรือสถานที่เก็บในเขตจังหวัดของตน

          (1) ผู้ว่าราชการจังหวัดทุกจังหวัด ยกเว้นกรุงเทพมหานคร

          (2) นายแพทย์สาธารณสุขจังหวัด

          (3) หัวหน้ากลุ่มงานคุ้มครองผู้บริโภค สํานักงานสาธารณสุขจังหวัด


ข้อ ๖ ให้ข้าราชการผู้ดํารงตําแหน่งดังต่อไปนี้ เป็นพนักงานเจ้าหน้าที่เพื่อปฏิบัติการตาม พระราชบัญญัติวัตถุอันตราย พ.ศ. 2535 ในส่วนที่เกี่ยวข้องกับการอนุญาตเฉพาะการมีไว้ ในครอบครองซึ่งวัตถุอันตรายชนิดที่ 2 ที่เป็นผลิตภัณฑ์สําเร็จรูปเพื่อใช้รับจ้างหรือให้บริการ ที่สํานักงานคณะกรรมการอาหารและยารับผิดชอบ ตามประกาศกระทรวงอุตสาหกรรมว่าด้วยเรื่องบัญชีรายชื่อวัตถุอันตราย ออกตามความในมาตรา 18 วรรคสอง แห่งพระราชบัญญัติวัตถุอันตราย พ.ศ. 2525 การแก้ไขเปลี่ยนแปลงรายการในใบอนุญาตดังกล่าว และการรับชําระค่าธรรมเนียม สําหรับสถานประกอบการที่มีสถานที่เก็บในเขตจังหวัดของตน

          (1) ผู้ว่าราชการจังหวัดทุกจังหวัด ยกเว้นกรุงเทพมหานคร

          (2) นายแพทย์สาธารณสุขจังหวัด

          (3) หัวหน้ากลุ่มงานคุ้มครองผู้บริโภค สํานักงานสาธารณสุขจังหวัด


ข้อ ๗ ให้ข้าราชการผู้ดํารงตําแหน่งดังต่อไปนี้ เป็นพนักงานเจ้าหน้าที่เพื่อปฏิบัติการตาม พระราชบัญญัติวัตถุอันตราย พ.ศ. 2535 เฉพาะในส่วนที่เกี่ยวข้องกับการเปรียบเทียบปรับความผิด เกี่ยวกับวัตถุอันตรายที่อยู่ในความควบคุมของกระทรวงสาธารณสุข

          (1) รองเลขาธิการคณะกรรมการอาหารและยา ผู้ช่วยเลขาธิการคณะกรรมการอาหารและยา ในความผิดที่เกิด อ้าง หรือเชื่อว่าได้เกิดขึ้นทุกท้องที่ทั่วราชอาณาจักร

          (2) นิติกร กลุ่มกฎหมายอาหารและยา สํานักงานคณะกรรมการอาหารและยา ตั้งแต่ระดับ 4 ขึ้นไป เฉพาะในความผิดที่เกิด อ้าง หรือเชื่อว่าได้เกิดขึ้นในเขตกรุงเทพมหานคร

          (3) ผู้ว่าราชการจังหวัดทุกจังหวัด นายแพทย์สาธารณสุขจังหวัด ยกเว้นกรุงเทพมหานคร เฉพาะในความผิดที่เกิด อ้าง หรือเชื่อว่าได้เกิดขึ้นในเขตท้องที่จังหวัดที่รับผิดชอบ


ข้อ ๘ ให้ข้าราชการและพนักงานของรัฐผู้ดํารงตําแหน่งดังต่อไปนี้ เป็นพนักงานเจ้าหน้าที่ เพื่อปฏิบัติการตามมาตรา 52 วรรคหนึ่ง มาตรา 53 และมาตรา 54 แห่งพระราชบัญญัติวัตถุอันตราย พ.ศ. 2535 เฉพาะในเขตจังหวัดที่ตนมีอํานาจหน้าที่ดูแลและรับผิดชอบในการปฏิบัติราชการ

          (1) ผู้ว่าราชการจังหวัดทุกจังหวัด ยกเว้นกรุงเทพมหานคร

          (2) นายแพทย์สาธารณสุขจังหวัด

          (3) นายแพทย์ 6 ด้านเวชกรรมป้องกัน สํานักงานสาธารณสุขจังหวัด

          (4) นักวิชาการสาธารณสุข 5 ด้านส่งเสริมพัฒนา สํานักงานสาธารณสุขจังหวัด

          (5) เภสัชกร กลุ่มงานคุ้มครองผู้บริโภค สํานักงานสาธารณสุขจังหวัด

          (6) เภสัชกร โรงพยาบาลของรัฐ4

          (7) นักวิชาการสาธารณสุข พยาบาลวิชาชีพ ที่ปฏิบัติงานในกลุ่มงานคุ้มครอง ผู้บริโภค สํานักงานสาธารณสุขจังหวัด

          (8) พยาบาลเทคนิค เจ้าพนักงานเภสัชกรรม เจ้าพนักงานสาธารณสุขชุมชน ตั้งแต่ระดับ 4 ขึ้นไป ที่ปฏิบัติงานในกลุ่มงานคุ้มครองผู้บริโภค สํานักงานสาธารณสุขจังหวัด

          (9) สาธารณสุขอําเภอและกิ่งอําเภอ

          (10) นักวิชาการสาธารณสุข พยาบาลวิชาชีพ ที่ปฏิบัติงานในสาธารณสุขอําเภอ กิ่งอําเภอ และสถานีอนามัย

          (11) เจ้าหน้าที่บริหารงานสาธารณสุข พยาบาลเทคนิค พนักงานเภสัชกรรม เจ้าพนักงาน สาธารณสุขชุมชน ตั้งแต่ระดับ 4 ขึ้นไป ที่ปฏิบัติงานในสาธารณสุขอําเภอ กิ่งอําเภอ และสถานีอนามัย 


ข้อ ๙ ให้ข้าราชการและพนักงานของรัฐสังกัดกรมวิทยาศาสตร์การแพทย์ กระทรวง สาธารณสุข ซึ่งดํารงตําแหน่งดังต่อไปนี้ เป็นพนักงานเจ้าหน้าที่เพื่อปฏิบัติการตามพระราชบัญญัติ วัตถุอันตราย พ.ศ. 2535 เฉพาะในส่วนที่เกี่ยวข้องกับการเก็บตัวอย่างหรือนําตัวอย่างไปตรวจวิเคราะห์ตามมาตรา 54 (1) และ (2)

          (1) อธิบดีกรมวิทยาศาสตร์การแพทย์

          (2) รองอธิบดีกรมวิทยาศาสตร์การแพทย์

          (3) ผู้อํานวยการกองเครื่องสําอางและวัตถุอันตราย

          (4) ผู้อํานวยการสถาบันวิจัยวิทยาศาสตร์สาธารณสุข

          (5) ผู้อํานวยการศูนย์วิทยาศาสตร์การแพทย์

          (6) นักวิทยาศาสตร์การแพทย์ กองเครื่องสําอางและวัตถุอันตราย ตั้งแต่ระดับ 5 ขึ้นไป

          (7) เภสัชกร กองเครื่องสําอางและวัตถุอันตราย ตั้งแต่ระดับ 5 ขึ้นไป

          (8) นักวิทยาศาสตร์การแพทย์ สถาบันวิจัยวิทยาศาสตร์สาธารณสุข ตั้งแต่ระดับ 5 ขึ้นไป

          (9) นักวิทยาศาสตร์การแพทย์ ศูนย์วิทยาศาสตร์การแพทย์ ตั้งแต่ระดับ 5 ขึ้นไป 

          (10) เภสัชกร ศูนย์วิทยาศาสตร์การแพทย์ ตั้งแต่ระดับ 5 ขึ้นไป 

          ประกาศกระทรวงสาธารณสุขฉบับนี้ ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป


ผู้มีอํานาจลงนาม - ประกาศ ณ วันที่ 5 สิงหาคม พ.ศ. 2549

 

อนุทิน ชาญวีรกูล

รัฐมนตรีช่วยว่าการ ฯ ปฏิบัติราชการแทน

รัฐมนตรีว่าการกระทรวงสาธารณสุข